Па-першае, гэта зніжэнне матывацыі навучання. Падумаем над некаторымі лічбамі і наяўнасцю-адсутнасцю матывацыі навучання. Паводле дадзеных сацыялагічных апытанняў Міністэрства адукацыі Беларусі, вучацца з цікавасцю і стараюцца вучыцца як мага лепш каля 26 % вучняў 9 – 11 класаў. Ходзіць у школу па неабходнасці – 30 %, для 7 % вучняў 8 – 11 класаў школа – “мука”, “казарма”. У 27 % не хапае часу на выкананне дамашніх заданняў. Адной з матывацый быў названы СТРАХ (атрымаць дрэнную адзнаку, “праваліцца” на выпускным экзамене, страх перад бацькамі, настаўнікам і інш.).